kurumikz/Cleaned-Kazakh-Wikipedia huggingface dataset:
Ури Геллер

Ури Геллер (20 желтоқсан 1946 жылы, Тель-Авив) — атақты иллюзионист және балгер. Ури Геллер темір қасықты майыстыратын және Лондан қаласындағы Биг-Бен сағатын тоқтататын нөмірімен танылған. Геллер өзінің шоу бағдарламасын 35 жасынан бастап тоқтатқан. 2007 жылы «Магия әлемі» журналында: деп сұхбат берген. Геллердің көркем әдебиет кітаптары * Geller U., Ella, Martinez Roca, 1999, ISBN 0-7472-5920-8 * Geller U., Shawn, Goodyer Associates Ltd, ISBN 1-871406-09-9 * Geller U., Pampini, World Authors, 1980, ISBN 0-89975-000-1 * Geller U., Dead Cold, ISBN 0-7472-5921-6 Дереккөздер
Дэвид Копперфильд

Дэвид Копперфильд (,Чарльз Диккенстің романының кейіпкерінің атымен алған лақап аты; нағыз аты Дэвид Сет Коткин , 16 кыркүйек 1956 ж., Метачен, Нью-Джерси штаты, АҚШ) — америкалық иллюзионист және гипнозшысы, әлемге атағы көріністі фокустарымен және өзіндік түсіндірмелерімен шыққан. Копперфильдтің екінші лақап аты - «Давино». Дэвид 18 жасынан бастап АВС телеарнасынан көрсететін «Дэвид Копперфильд сиқыры» бағдарламасын жүргізген. Кейіннен одан ары танылып CBS арнасына шыққан. Ең мықты сиқырларының бірі – ұшақтың жоқ болуы. Одан соң жұрттың көзінше «Бостандық мүсінін» көзден ғайып қылған.. Дереккөздер
Петр Анисимович Моисеенко

Моисеенко Петр Анисимович (1852,Смоленск губерниясы,— 30. 11. 1923, Харьков, Мәскеу, Орехово-Зуевода жерленді) — орыс жұмысшы революционерлерінің бірі. 1871 жылдан Орехово-Зуевода тоқымашы болып істеді. 1874-1875 ж. Санкт-Петербургте жұмысшы үйірмелеріне қатысты. «Орыс жұмысшыларының Солтүстік Одағының» мүшесі, 1876 ж. Қазан демонстрациясына қатысты. 1878 ж. ерегіске қатысқаны үшін Омоленск губерниясына, 1880 ж. Енисей губерниясына жер аударылды. 1883 ж. қайта оралып, Орехово-Зуеводағы Морозов мануфактурасына жұмысқа орналасты. В. С. Волковпен бірге 1885 ж. Морозов көтерілісін ұйымдастырды. Сол үшін 2 рет сотталып, Архангельск губерния жер аударылды (1885-1889). 1894 ж. революциялық қызметі үшін Дондағы Ростовта тұтқынға алынып, Вологда губерниясына жер аударылды. 1898 жылы ол Донбассқа оралып, революциялық қызмет атқарды. 1905 жылдан РСДЖП мүшесі, большевик. 1905-1907 жылы революцияға белсене қатысты. 1909-1910 жылы Бакуде, 1912 жылдан Горловкада жұмыс істеді. «Правда» тілшісі. 1916 ж. 30 мың адам қатысқан Горловка кеншілері ереулі басшыларының бірі. 1914-1918 жылы 1-дүние жүзілік соғыста революциялық насихат жұмысын жүргізді, 1917-1918 жылы Бакуде, Солтүстік Кавказда совет жұмысында, Азамат соғысы кезінде Қызыл Армия қатарында болды. 1920-1921 жылы Кавказда халық ағарту инспекторы, 1922-1923 жылы Харьковте Истпартта істеді, «Естеліктер. 1873—1923» (Петр, 1924, қайта бас. 1964) жазды. Дереккөздер
Моламьяйн

Моламьяйн, Моулмейн — Мьянмадағы қала. Мон ұлттық штатының әкімшілік орталығы. Тұрғын саны бойынша (400 000 адам) Мьянмадағы үшінші қала. Салуин өзенінің жағалауында орналасқан, Андаман теңізінің порты. Ағаш тілу, күріш тазалау, кеме жөндеу шеберханасы, мата тоқу фабрикасы т. б. кәсіпорындар орналасқан. Шетке қалайы, вольфрам, резеңке, күріш, тақтай шығарады. Моутама шығанағы жағалауында балық аулау порты бар. Галерея Дереккөздер
Молукка аралдары

Молукка аралдары — Малайя архипелагының шығыс бөлігіндегі аралдар тобы. Индонезия жерінде, Сулавеси, Жаңа Гвинея аралдарының аралығында орналасқан. Ірі аралдары — Хальмахера, Серам, Буру. Молукка аралдары таулы (Серам аралындағы Биная тауының биіктігі 3019 м), сейсмикалық ауданға жатады. Вулкандар көп. Қалайы, алтын, мұнай кен орындары бар. Климаты экваторлық, субэкваторлық. Жазық бөлігінде бута, папоротник және аланг-аланг өсімдігі аралас өседі. Шығыс Азия мен Австралияға тән жануарлар түрлері кездеседі. Саго және кокос пальмасы, қалампыр ағашы, мускус жаңғағы, бұрыш өсіріледі. Басты қаласы және порты — Амбон. Сыртқы сілтемелер * George Miller (editor), To The Spice Islands And Beyond: Travels in Eastern Indonesia, Oxford University Press, 1996, Paperback, 310 pages, ISBN 967-65-3099-9 * Severin, Tim The Spice Island Voyage: In Search of Wallace, Abacus, 1997, paperback, 302 pages, ISBN 0-349-11040-9 * Bergreen, Laurence Over the Edge of the World, Morrow, 2003, paperback, 480 pages * Bellwood, Peter (1997). Prehistory of the Indo-Malaysian archipelago. Honolulu: University of Hawai’i Press. ISBN 0-8248-1883-0. * Andaya, Leonard Y. (1993). The World of Maluku: Eastern Indonesia in the Early Modern Period. Honolulu: University of Hawai’i Press. ISBN 0-8248-1490-8. * Donkin, R. A. (1997). Between East and West: The Moluccas and the Traffic in Spices Up to the Arrival of Europeans. American Philosophical Society. ISBN 0-87169-248-1. * Monk, Kathryn A., Yance De Fretes, Gayatri Reksodiharjo-Lilley (1997). The Ecology of Nusa Tenggara and Maluku. Singapore: Periplus Press. ISBN 962-593-076-0. * Van Oosterzee, Penny (1997). Where Worlds Collide: The Wallace Line. Ithaca: Cornell University Press. ISBN 0-8014-8497-9. * Wallace, Alfred Russel (2000; originally published 1869). The Malay Archipelago. Singapore: Periplus Press. ISBN 962-593-645-9.
Момбаса

Момбаса — Кениядағы аумағы жағынан 2-ші қала, елдің басты порты, теңіз жағасындағы курорт.. Тамақ, мата тоңу, металл өңдеу, цемент, мұнай айыру, металлургия кәсіпорындары шоғырланған. Шетке кофе, шай, мұнай, сизал, цемент шығарады. Момбаса атырабында Порт-Рейтс аэропорты бар. Дереккөздер
Мүмін Қатын кесенесі

Мүмін Қатын кесенесі — Әзербайжандық танымал сәулетші Әжәми Нахшыванидің туындысы және Нахшыван-Мараға сәулет мектебінің ең құнды ескерткіштерінің бірі. Нахшыван қаласының тарихи орталығында - Атабейлар сәулет кешенінің құрамында орналасқан. Мүмін кесенесі сол кешеннен дәуірімізге жеткен жалғыз ескерткіш болып табылады. Әжәми Нахшыванидің осы күнге дейінгі ең әдемі туындысы Мүмін Қатын кесенесі әлі күнге дейін ортағасырлық Нахшыван қаласының ұлылығын көрсетеді. Тарихы Дереккөздер
Теодор Моммзен

Теодор Моммзен (; 30 қараша 1817 жыл, Гардинг – 1 қараша 1903 жыл, Берлин) — неміс тарихшысы.Рим құқығы мен Ежелгі Рим тарихының маманы. Лейпциг (1848 жылдан), Бреслау (Вроцлав) (1854 жылдан), Берлин (1858—1903) университеттерінің профессоры, Нобель сыйлығының лауреаты. Прогресшілдер партиясынан Пруссия ландтагына (1863—66, 1873—79) және герман рейхстагына (1881—84) депутат болып сайланды. Теодор «Рим тарихы» деген негізгі еңбегінде 19 ғасырдың 50 жылдарындағы неміс буржуазиясының (феодализм қалдықтарын жою, Германияны біріктіру) мүдделерін қорғап, «демократиялық монархия» идеясын дамытты. Дереккөздер
Монасцидиялар

Монасцидиялар— асцидиялардың су түбіне бекініп дара тіршілік ететін (қарапайым) түрлері. Оны жеке отряд деп санап бұрын осылай атаған.Қазіргі кезде асцидиялар класын қарапайым және күрделі (колониялы) деп бөлмейді, сондықтан Монасцидиялар атауы қолданылмайды. Дереккөздер
Anime studio

Anime studio - белгілі бір векторға негізделіп, 2D анимация және бағдарлаалық графика жасау үшін Smith Micro Software компаниясы ұсынып отыр. Бұның екі түрлі нұсқалары қол жетімді: Anime Studio Debut және Anime Studio Pro. Бірінші шектеулі функционалы бар әуесқой және жаңадан бастағандар үшін қолайлы болып табылады. Тарихы Бастапқада бағдарламаның атауы «Moho» болып аталды. Ең бірінші нұсқасы 1999 жылы Майк Клифтон құрды. Содан кейін 2014 жылы Майк Смит Micro бағдарламалық қамтамасыз ету, Анимация студиясының жетекші әзірлеуші қызметін атқарды. 2006 жылы Moho 5.4. нұсқасы жарияланды. Содан кейін ол шығармашылық іске асыруына мұқтаж анимация жанкүйерлердің жапон стилінің жабылуы және осы өнімнің атауын өзгерту туралы шешім қабылдады. 2010 жылы 9 маусымда Smith Micro Software компаниясы 3D анимациясын қосып, жақсартылған интерфейс Anime Studio 7 программасын жасап шығарды. 2011 жылы 8 маусымда Anime Studio 8 нұсқасын шығарды. Бұларға бірнеше медиалық пен Photoshop қосылды. Anime Studio 8,1 жаңартуы арқылы Poser 9 SDK, Multi-touch API және де Multi-touch API арналды. 2012 жылы 10 қыркүйекте Smith Micro Software компаниясы Anime Studio 9 нұсқасын шығарды. 2014 жылы 4 наурызда Anime Studio 10 программасының тұсауы кесілді. Мүмкіндіктері * 3D кеңістік және анимация. * 3D объектілерді көшіру және сүйек анимациясы. * Камераны жандандырады. Дереккөздер
Монго

Монго (монго-нкундо) — Конго Демократиялық Республикасыдағы көптеген тайпалық топтардан құралған халық. Монгоның көпшілігі Конго өзені бойындағы тропиктік қалың ормандар арасында, бір бөлігі қалаларда тұрады. Халық саны 2,5 миллионнан 5 миллионға дейін. (2010, бағалау). Тілі Монго тілі - банту тілдерінің орталық тобына жатады. Жазуы латын әліпбиіне негізделген. Діні Монгоның едәуір бөлігі христиандар (католиктер). Тропиктік ормандардың түкпірлерінде тұратын монгода алғашқы қауымдық құрылыстардың элементтері мен ата-баба аруағына, тәңірлерге т.б. табыну салты сақталған. Кәсібі Негізгі дәстүрлі кәсібі - кетпенмен жер өңдеу, қолмен атқарылатын егіншілік (ямс, маниок). Ішінара аңшылық, балық аулау, терушілікпен айналысады. Монгоның бір бөлігі май пальмалары мен кофе плантацияларында, сондай-ақ қалалардағы ауыл шаруашылық шикізатын өңдейтін кәсіпорындарда жұмыс істейді. Олар өзен бойында делдалдық саудамен айналысты (құлдар, піл сүйегі, ангула ағашының ұнтағы – гигиеналық және косметикалық өнім). Өмір салты Ішкі аймақтарда рулық жүйенің элементтері сақталған. Дәстүрлі қоғамдық ұйым – көсемдік. Этука деп аталатын, ата-бабадан тарайтын жиырмадан қырыққа дейінгі мүшеден тұратын бірлескен отбасылық шаруашылыққа негізделген. Дәстүрлі елді мекендері сақина тәрізді қоныстар, тұрғын үйлері - конустық төбесі бар дөңгелек пішінді үйшіктер. Дәстүрлі киімі - жамбасты жауып тұратын мата. Негізгі тағамы - тұздық қосылған ботқа, отқа қуырылған ет. Халық ауыз әдебиеті бай - жануарлар туралы ертегілер, мақал-мәтелдер, Иньянья батыр баба туралы эпос, т.б. Дереккөздер
Ағайынды Монгольфье

Монгольфье немесе Монгольфьер — ағайынды Жозеф-Мишель (1740—1810) и Жак-Этьенн (1745—1799), аэростатты (ауа шарын) ойлап тапқан француз өнертапқыштары. 1783 жылы 5 маусымда Видалон-лез-Анноне қаласында түтін толтырылған ауа шарымен дүние жүзінде тұңғыш рет көкке ұшты. Дереккөздер
Мон-Кхмер тілдері

Мон-Кхмер тілдері — Үндіқытай түбегі мен Оңтүстік Қытай, Солтүстік-Шығыс Үндістан және Никобар аралдарына таралған туыстас тілдер. Австроазия тілдері семьясына жатады. Көне жазбалы кхмер (Камбоджаның мемлекеттік тілі; жазба текстері б. з. 7 ғасырдан белгілі) және мон (жазба текстері б. з. 10 ғасырдан белгілі) тілдерінің есімімен осылай аталған. Мон-Кхмер тілдері төрт топқа: оңтүстік-шығыс (Камбоджа, Вьетнам, Тайланд, Бирма, Оңтүстік Қытайға тараған мон, поар, срэ, бахнар, брао, бру т.б. тілдері), солтүстік-шығыс (Лаос, Тайланд, Оңтүстік Бирмаға тараған палаунг, ва, кава, лава, данау т. б. тілдері), солтүстік-батыс (Үндістанның Ассам штатына тараған кхаси тілі), оңтүстік-батыс (Никобар аралдарына тараған көп диалектілі никобар тілдері). Мон-Кхмер тілдерінде аффрикат және ызың дыбыстарға қарағанда дауысты дыбыстар мен дифтонгілер көбірек қолданылады. Жаңа сөз жасауда негізінен аффикстік (префикс және инфикс) тәсіл, кейде аналитикалық тәсіл де қолданылады. Дереккөздер
Моноаминоксидаза

Моноаминоксидаза—оксидоредуктаз класына жататын фермент. Моноаминоксидаза моноаминдердің, оның ішінде биогендік аминдердің дезаминденіп тотығуын катализдейді.Моноаминоксидаза митохондрийдің сыртқы мембранасында жиналады да, онымен мықты липопротеид комплекс құрады. Моноаминоксидазаның простетикалық тобы-белокпен ковалентті байланысқан флавинадениндинуклеотид (ФАД). Моноаминоксидазаның активтілігіне сульфгидрильді топтардың маңызы бар.Моноаминоксидаза биологиялық активті қосылыстардың ыдырауына да олардың түзілуіне де қатысатын болу керек. Дереккөздер
Монтеррей

Монттеррей және «Sultana del Norte» (Солтүстіктің сұлтаны) деген атаумен әйгілі— Мексикадағы қала.Нуэво-Леон штатының әкімшілік орталығы.Елдің маңызды өнеркәсіп, транспорт, финанс орталығы. Қара және түсті металлургия, электротехника, жеңіл және тамақ кәсіпорындары бар. Дереккөздер
Мишель де Монтень

Мишель де Монтень (28. 2. 1533, Бордо маңы,—13. 9. 1592, сонда) — француз философы, жазушы. «Тәжірибелер» деген еңбегімен мәлім. Философиясында өзек етіп ұстаған негізгі принципі — скептицизм (күдіктену). Мишель адамдар өзгеріп-жаңарып отырады, сонымен бірге оның сана-сезімі де, ой-пікірі де жаңаланады, себебі олар оның жеке басына төн қасиет дейді. Сондықтан адам біткеннің бәрінің айтқандарын асыра бағалап, оларға талғаусыз бас ие беру қате деп түсіндіреді.Құдай мен дінге қарсы шықпай-ақ адам өлгенімен «жаны өлмейді» деген негізгі қағидасының күдікті екендігін дәлелдейді.Мишель дүниені танып-білуге болмайды дейтін агностицизм бағытынан өзін аулаққа салады. Дереккөздер
Оскар Монтелиус

Монтелиус Густав-Оскар-Августин (},(9. 9. 1843, Стокгольм,— 4. 11. 1921, сонда) — швед археологы.Еуропадағы неолит, қола және ертедегі темір ғасырларының хронология классификациясын жасады. Қазіргі археологтар археологиялық ескерткіштердің болжамды және дәл уақытын Оскар әдісі арқылы анықтайды. Оскар кейбір археолог-эволюционистер (мысалы, Г. Мортилье) сияқты заттар да жануарлар организміне тән заңдылықтармен дамиды деген қате жорамал айтты. Дереккөздер
Гвадалахара

Гвадалахара — Мексикадағы қала. Халиско штатының астанасы. 1542 жылы құрылды. Қала Батыс інжуі және Раушан қала ретінде танылып кеткен. Гвадалахар қаласында халықтың шоғырлануы бойынша Мексикадағы 2-ші орын алады. Дереккөздер
Прогерия

Прогерия (&nbsp;— астам, &nbsp;— шал)&nbsp;— өте сирек кездесетін генетикалық аурулардың бірі. Прогерия кезінде адам терісі мен ішкі мүшелерінің өзгеріске ұшырауы байқалады. Бұл ағзаның мезгілсіз қартаюымен пайымдалады. Прогерия балаларда (синдром Гетчинсон (Хатчинсон)-Гилфорд синдромы) және ересек адамдарда (Вернер синдромы) кездеседі. Қазіргі таңда, әлемде 80-ге жуық прогериямен ауырған жағдай тіркелген, оның ішінде 6 жасар Адалия Роуз (Adalia Rose), 13 жасар қыз – Хэйли Окинс, 7 жасар Ашанти Элиотт-Смит, сондай-ақ 12 жасар Онталаметсе Фалатсе (Ontlametse Phalatse). Фалатсе Йоханнесбургқа жақын қалашығында тұрады, ол прогериямен ауырған жалғыз негроидтық нәсілді адам. Сондай-ақ әлемге танымал болған, прогериямен ауырып, 2011 жылдың 5 маусымында қайтыс болған YouTube қолданушысы – Леон Бота. Леон өзінің тағдырына қарамастан YouTube желісінде өзінің видеоблогын жүргізеді, сондай-ақ ол диджей және xип-хоп орындаушы. Осы аурумен ауырған тағы да бір талант иесі – америкалық үгіттеуші спикер, 17 жасар кезінде қайтыс болған Сэм Бернс. Дереккөздер Әдебиет *
Георг Вайц

Георг Вайц - неміс тарихшысы. 1842 жылдан кильде, 1849 жылдан Гёттингенде, 1875 жылдан Берлинде профессор. 1848-49 ж. Франкфурт парламентінің депутаты. Аса күшті монархиялық өкіметті жақтап, либералдық-ұлтшылдық көзқараста болды. 1875-1886 ж. Германияның орта ғасырдағы тарихы жөнінде мол мағұлмат жинап, нақты деректерді бастырып шығару жұмысын басқарды. Басты еңбегі - "Германия мемлекет құрлысының тарихы". Дереккөздер
Томас Хант Морган

Томас Хант Морган (; , Лексингтон&nbsp;— , Пасадина)&nbsp;— американдық биолог, генетиканың негізін қалаушылардың бірі, Итака, Нью-Йорк (1932) алтыншы Халықаралық генетика конгресінің төрағасы. «Тұқым қуалаудағы хромосоманың рөліне қатысты ашылулары үшін» физиология немесе медицина саласындағы Нобель сыйлығының 1933 жылы лауреаты. Өмірбаян Алғаш рет өз зерттеулерінде жеміс шыбыны дрозофиланы (Drosofula melanogaster) пайдаланды. АҚШ Ұлттық ғылым академиясының президенті (1927—1931), КСРО РА- ның құрметті мүшесі (1932). Кентукки университетін (1886) және Балтимордағы Дж. Хопкинс университетін (1891) бітірген. Брин-Мордағы әйелдер колледжінде (1891—1904) және Нью-Йорктегі Колумбия университетінде (1904—1928) профессор. Пасаденадағы Калифорния технология институтының биология лабораториясының (1928—1945) меңгерушісі. Томас регенерация мен жануарлардың жынысын анықтау мәселелерін және эксперименттік эмбриологияны зерттеді,Морган өз кызметкерлерімен бірігіп, тұқым қуалаушылықтың хромосомалық теориясын ашып, гендердің хромосомаларда орналасатындығын дәлелдеді. Нобель сыйлығының лауреаты (1933 ж.). Ғылыми еңбектері * Наградалары, ғылыми Танылуы * Дарвин медалі (1924) * Силлиманов лекциясы (1924) * Физиология немесе медицина саласындағы Нобель сыйлығы (1933) * Копли медалі (1939) Академиялар мүшесі: * АҚШ Ұлттық ғылым академиясының мүшесі(1909), президенті (1927—1931) * Лондон корольдік қоғамы шетелдік мүшесі (1919) * Ресей ғылым академиясының шетелдік мүшесі-корреспондент (1923) және КСРО ғылым академиясының шетелдік құрметті мүшесі (1932). Қайнар көзі Сілтемелер * Самин Д. [http://www.bibliotekar.ru/100otkr/85.htm Тайны живого. Хромосомная теория наследственности] // Сто великих научных открытий * [http://books.nap.edu/html/biomems/tmorgan.pdf Thomas Hunt Morgan (1866—1945)] A Biographical Memoir by A. H. Sturtevant, 1959
J.P. Morgan & Co.

J.P. Morgan & Co. немесе Моргандар — АҚШ-тың ертеден келе жатқан аса ірі финанс топтарының бірі. J.P. Morgan & Co. Рокфеллерлер тобы мен елдегі жетекші финанс олигархияларының қатарына жатады. Моргандардың финанс-өнеркәсіп мүдделері бүкіл капитал дүниеге тамырын жайған. Бұл топ соғыс-өнеркәсіп комплексімен байланысты, ол АҚШ-тың саяси өміріне айтарлықтай ықпал етеді, топтың адамдары АҚШ үкіметінде көрнекті қызметтер атқарады. Моргандар тобының негізін салған Джуниус Спенсер Морган және оның үлкен баласы Джон Пирпонт Морган еді (1871 ж.). Моргандар бақылауындағы жалпы сома (1970) 90 млрд. доллардан асады, оның 40 млрд-тайы кредит-финанс саласына жатады. Топ қатынас жүйесі, жеке уния және финанс қарым-қатынастары арқылы байланысып жатқан байтақ банкілік және өнеркәсіп монополиялар коалициясы болып табылады. 2-дүние жүзілік соғысқа дейін Нью-Йорктегі «J.P. Morgan & Co.» банкирлік үйі топтың жетекші орталығы болып келді. Бұл банкирлік үй өнеркәсіптік компаниялардың бағалы қағаздарын орналастыруда үстемдік етіп, Нью-Йорк пен Филадельфияның аса ірі коммерциялық банкілерін бақылады. Кейінгі кезде Моргандар тобының финанстық негізі коммерциялық 2 банкі («Morgan Guaranty Trust Company», «Банкерс траст») және « Morgan Stanley» инвестициялық банк болып отыр. Моргандардың өнеркәсіптік империясы «United States Steel Corporation», «Дженерал электрик», «Дженерал моторс», «Коннекотт коппер корпорейшен», «Амёрикан телефон энд телеграф» сияқты корпорацияларды, сондай-ақ өнеркәсіптің ірі-ірі көмір, тоқыма, мұнай, химия т. б. компанияларын қамтиды. Моргандар тобының қазіргі ғылыми-технологиялық революцияның дамуымен тығыз байланысты салаларды (радиоэлектроника, ракета жасау т. б.) қамтымауы және ағылшын, француз капиталының халықаралық позициясының әлсіреуі (Морган банкілері олардың бағалы қағаздарын американ рыногына орналастыруда делдалдық етіп келген еді) Моргандар позициясын біршама әлсіретті. . 2000 ж. банкті Chase Manhattan Bank сатып алып, компанияның негізінде әлемдегі ең ірі банктердің бірі - JPMorgan Chase & Co. банкін құрды. Дереккөздер
Майлз Теллер

Майлз Алекса́ндр Те́ллер 1987 жылдың 20 ақпанында Пенсильвания штатында Даунингтауне қаласында дүниеге келген.Оның анасы Мэрри Флауэрс,ал әкесі Майк Тэллер.Майлздың 2 үлкен әпкесі бар.Оның атасы Ресей ден шыққан еврей болған.Бала кезінде ол тұратын жерін жиі ауыстыратын болған. Биографиясы Теллердің ата-анасы Мерри Флауэрс жылжымайтын мүлік агенті,ал Майк Теллер АЭС инженері.Майлздың екі әпкесі бар.Әкесінің жұмысының кесірінен Майлз бала кезінде тұратын жерін жиі ауыстырып отырған.Солай ақ майлз бала кезінде достарымен The Mutes группасын құрған. Карьерасы Теллер фильмға түсердің алдында қысқа матреждарда көзге түсті.Осылай Теллер 2010 жылы «Кроличья нора » және «Свободные» атты музыкалық жанрдағы фильмде түскен еді.Оның қатысуымен түскен фильмдердің ең танымалы "Проект X: Дорвались" және «21 и больше» болды.2013 жылы Теллер «Захватывающее время» және «Дивергент » фильмдерінде түсті. Жүлделері Теллер 2013 жылы жюриге арнайы жүлде наминациясы бойынша "Сандэнс" жүлдесін алды.Ал 2014 жылы ең үздік өбісу наминациясындағы "Спутник" атты жүлдеге ие болды.
Важа Пшавела

Важа Пшавела ( — Лука Павлович Разикашвилидің лақап аты; 26 маусым 1861 ж., Чаргали — 10 маусым 1915 ж., Тбилиси) — 19 ғ-дың атақты грузин жазушысы және ақын, грузин әдебиетінің классигі, Бачана Разикашвилидің үлкен ағасы. Өмірдерек Дін қызметкері отбасында туған. Телав діни училещесін бітірген. Гори мұғалімдер семинариясында оқып жүріп, грузин халықшылдарымен жақындасқан. Ауылдық мектептің мұғалімі болған. Санкт-Петербург университетінің заң факультетіне еркін тыңдаушы болып түсті. Бірақ оқуға қаражаты болмағандықтан, 1884 ж. еліне қайтты. Важа Пшавела әдебиетке 80 жылдардың орта шенінде араласты. 36 поэма, 400-ге жуық өлең, бірнеше пьеса, көптеген әңгімелер, этнографиялық, публицистикалық және әдеби-сын мақалалар жазды. Ол буржуазилық қоғамның алаяқтары мен патша өкіметінің итаршыларын аяусыз шенеді. 1905 ж. бірінші орыс революциясын үмітпен қарсы алды. Алайда Важа Пшавела шығармаларының идеялық жағынан көп қайшылықтары болды.Ақын патриархтық-рулық қоғамды дәріптеді. Еңбектері Ол өз дәуіріндегі әлеуметтік күресті, халықтың ұлттық мақсат мүддесін, тілек-мұратын терең ашып көрсете алмады. Важа Пшавела поэмаларының көпшілігі тау халықтары өміріндегі ерлік хикаяларға құрылған. "Алуда Кетелаури", "Бахтриони", "Қонақ пен қожайын", "Жыланқор" поэмаларының тақырып өзегі - Отан мен халыққа деген сүйіспеншілік, еркіндіті аңсау. Ол табиғат құбылыстарын шебер бейнелейді. Важа Пшавела шығармалары орыс ақындарының В.Державин, Б.Пастернак, С.Спаский т.б. аудармалары арқылы совет халқының иілігіне айналды, шетел тілдеріне де аударылды. Дереккөздер
Мукополисахаридтер

ы]] Мукополисахаридтер ( — «кілегей») немесе Гликозаминогликандар — гетерополисахаридтер класына жататын үлкен молекулалы табиғи қосылыстар. Мукополисахаридтер сополимерлер, екі не бірнеше моносахаридтерден тұрады. Мукополисахаридтер суда, тұзды суда жақсы ериді, спирт, ацетон, эфир т. б. органикалық ерітінділерде ерімейді. Судағы ерітінділері кілегейлі келеді. Мукополисахаридтер ағзада ақуыздармен қосылыс жағдайында, яғни мукопротеидтер түрінде болады. Химиялық құрамына байланысты қышқыл және бейтарапты қасиетті мукополисахаридтер бар. Мукополисахаридтер барлық дерлік орган, тканьде болады, биологиялық маңызы: мукопротеидтер, гликопротеидтер құрамына кіреді, ал бұлардың көбі — ферменттер мен гормондар. Дереккөздер
Мукопротеидтер

Мукопртоидтер (синонимдері: мукоидтер, муциндар) — құрамында мукополисахарид болатын күрделі ақуыздар. Мукопртоидке жануарлар ұрығы қанынан алынған фетуин, жануарлар несебінде болатын уромукопротеид, қан құрамындағы мукопртоидтердің ерекше топтары, энтеропептидаза, протромбин, тромбин, гаптоглобин, тиреоглобулин, орсомукоид, церуллоплазмин, овомукоидтер т. б. жатады. Көптеген мукопртоидтердің физиологиялық ерекше қасиеттері болады (гормондар, ферменттер). Организмнің инфекция қоздырғыштарына реакциясы мен иммунитет құбылысында мукопртоидтердің маңызы үлкен. Мукопртоидтердің қандағы концентрациясы организмнің физиологиялық және патологиялық (мысалы, гепатит) жағдайына байланысты өзгереді. Дереккөздер
Мукурра

Мукурра (немес Макурия, ) — Ніл мен Атбар өзендерінің аралығына орналасқан, 6—7 ғасырлардан 16 ғасырға дейін өмір сүрген ежелгі феод. мемлекет. Астанасы — Ескі Донгола. Негізгі халқы — нобаттар 6 ғасырда христиан дінін ңабылдады. Мал, темір ұйымдарын және құл сату арқылы 12 ғасырда кемеліне жете гүлденді. 13 ғасырдан бастап елге ислам діні ене бастады. Дереккөздер
Феликс Ролан Мумие

Феликс Ролан Мумие (Мумье, , 1. 11. 1925, Фумбан,— 3. 11. 1960, Женева) — Камерунның саяси қайраткері. Сорбонна университетінің дәрігерлік факультетін бітірді. Камерун Халық Одағы партиясын (КХОП) (1948) ұйымдастырушылардың бірі, 1958 жылдан КХОП-нің председателі. Дереккөздер
Михай Мункачи

Михай Мункачи (; шын фамилиясы — Либ (Lieb); 1844—1900) — венгр кескіндемешісі. 1862—63 ж. Э. Самошиден, 1865 ж. Вена және 1866—68 ж. Мюнхен Көркемсурет академиясында, 1868—69 ж. Дюссельдорфта Л. Кнаустан оқыды. Жасынан еңбекші бұқарамен етене араласып өскендіктен оның өнерде халық басты тұлғаға айналды. 19 ғасырдың 60 жылдарынан Мункачи өмірді шынайы бейнелейтін суреткер ретінде көзге түсті. Оның суреттеріне психология өткір дәлшілдік, сәуле мен көлеңке қарама-қарсылығының барынша айқындығы тән. Еңбектері өз заманының әлеуметтік тақырыбына («Өлім камерасы», «Өлім жазасына кесілген адамның соңғы күні», 1870; Филадельфия, Әсемдік өнер академиясы; «Түнгі қаңғыбастар», 1873, Венгр ұлттық галереясы; «Ломбард», 1874, Нью-Йорк, Метрополитен-музей), 1848—49 жылдардағы венгр халқының азаттық күресі оқиғасына («Жіп иірушілер», 1871, Венгр ұлттық галереясы), әдеби-тарихи желіге («Соқыр Мильтонның қыздарына «Жоғалған жұмақты» жатқа жаздыруы», 1878, Ныо-Йорк, Ленокс кітапханасы) құрылған. 90 жылдары Венгрия тарихына арналған үлкен композициялық туынды жасаумен шұғылданды. Портрет, пейзаж, натюрморт жанрында да еңбек етті. Венгр Халық Республикасында Мункачи атындағы сыйлық тағайындалды. Дереккөздер
Винс Гиллиган

Винс Гиллиган 1967 жылы 10 ақпанда дүниеге келген сценарист, кинорежиссёр және кинопродюсер. Көпшілікке телебағдармалардағы жұмысымен танымал. Гиллиган «Во все тяжкие» телехикаясының авторы, сонымен қатар ол «Секретные материалы» телехикаясында сценарист және продюсер болып жұмыс істеді. Қазір ол 2 телехикаяның аясында жұмыс істеуде. Жастық шағы Гиллиган Ричмондағы мектеп мұғалімі мен сақтандырушы агенттің отбасында туылды. 1974 жылы оның ата-анасы асырасып кетті. Содан кейін Винс өзінің бауыры Патрикпен Фармвиллда тұрды. Гиллиган бала кезінде Энгусом Уолл мен достасады. Ал оның кинематографқа деген қызығушылығы анасының бейнекамера сыйлағаннан бастап оянған. Осы камераның көмегімен Гиллиган Патрикпен бірге ғылыми-фантастикалық фильм түсірген. 12 жасында оның «Космическое крушение» атты алғашқы фильмі дайын болды. Карьерасы Құпия ақпараттар фильмі Телеиндрустриядағы Гиллиганның өміріндегі ең алғашқы танылуы оның "Құпия ақпараттар" телехикаясына түскен кезінде болды. Винс осы телехикаяны ерекше жақсы көрген ол тіпті телехикаяның авторы Крис Картермен жеке кездесу өткізген. Дереккөздер
Мунку-Сардык

Мунку-Сардык — Шығыс Саяндағы тау массиві. 6 тау шыңдарынан (ең биігі — Мунку-Сардык, 3491 м) тұрады. Граниттен түзілген. Өзен аңғарларында және 2000 м биіктікке дейінгі беткейлерге орман, одан жоғарырақта альпі шалғыны өседі, тау тундрасы және қорым тастары шоғырланған. Мунку-Сардыкта жалпы ауданы 1,3 км² бірнеше мұздықтар таралған. Дереккөздер
Мускогтар

Мускогтар — АҚШ-тың оңтүстік-шығысында отаршылдыққа дейінгі кезеңде өмір сүрген үндіс халқы. Олардың тарихи отаны қазір оңтүстік Теннесси, Алабаманың басым бөлігі, батыс Джорджия және солтүстік Флориданың бір бөлігін қамтитын аймақта. Тілі Тілдері (муског-нат-чез отбасы) бір-біріне жақын: Крик, Чокто, Чикасо, Семинол, Мобил, На-чез, Аппалач, Тимуква тайпаларының тобы. Діні Сенушілер — протестанттар. Кәсібі Мускогтар кетпенмен жер өңдеу, аң аулау және терімшілік кәсібімен айналысты. 17—18 ғасырлардан бастап еуропалықтардың егіншілік кәсібі мен мал өсіру үлгісін қабылдады. Испания, Франция, Англия отарлары Мускогтардың ұсақ тайпаларын тонап, жойып жіберді. 1826-37 ж. Мускогтар оңтүстік-шығыстан батысқа күштеп қоныс аудартты. Негізінен ұсақ қолөнерімен шұғылданады. Оклахоманың қазіргі заманғы мускогтары негізінен ауылдық және қалалық кедейлер, шағын қолөнершілер мен фермерлер, жұмысшылар. Ерлер арасында зиялы қауым бар. Тұрмыс салты 17 ғасырдың аяғынан бастап ірі тайпалық бірлестіктер құрылды (крики, чоктав, чикасав). Мускогтар стратификацияланған матрилинальды жартыға бөлінді. "Ақ" жартысы бейбітшілікпен, "қызыл" соғыспен байланысты болды. Жартысы некені, есімнің мұрагерлігін, жерлеу рәсімдерін реттеді. Чоктавты қоспағанда, барлық мускогтар одан әрі стратификацияланған матрилинальды тотемдік руларға бөлінді (әрқайсысы 100-300 адамнан), олардың арасында ақсүйектер мен қатардағы жауынгерлер ерекше көзге түсті. Көсемдер (мико) тек "ақ" жартысынан және ақсүйектер отбасынан шыққан. Неке матрилокалды. Дереккөздер
Мановар Муссо

Мановар Муссо (,12.8.1898 — 31. 10. 1948) — Индонезия жұмысшы және коммунистік қозғалысының қайраткері. 1923 ж. Индонезия Коммунистік партиясына (ИКП) кірді. 1923—35 ж. Голландияда, Бельгияда, Францияда эмиграцияда болды. 1933—35 ж. Коминтерн мен Профинтерн аткомының мүшесі. 1935 ж. Индонезияға жасырын қайтып оралды, 1935 ж. партияның астыртын басшылығын қайта қалпына келтіру және оның саяси бағытын (фашизмге, империализм мен отаршылдыққа қарсы күресте ұлттық буржуазиямен бірігу) анықтау жұмыстарына басшылық етті. 1935 ж. тағы да шетелге кетуге мәжбүр болды. Индонезияға 1948 ж. оралды. Индонезия компартиясының тамыз (1948) Конференциясы Мановар талдап жасаған «Индонезия республикасына арналған жаңа жол» деп аталатын қарар қабылдады. Онда компартияның империализм мен феодализмге қарсы күрес программасы белгіленді. Мановар 1948 ж. қыркүйекте компартия ОК-нің бас секретары болып сайланды. Мадиун оқиғасы кезінде қаза болды. Дереккөздер
Кафу Нагаи

Нагаи Кафу (лақап аты; шын аты— Сокити) (3. 12. 1879, Токио,—30. 4. 1959, Тиб префектурасы, Итикава) — жапон жазушысы. Жапонияның Өнер академиясының мүшесі. Токио шетел тілдері институтының қытай бөлімшесінде оқыды. «Тозақ гүлдері» (1902) атты алғашқы романын Ә. Золяға еліктеп жазды. 1903—08 ж. АҚШ-та, кейін Францияда тұрып, онда символизммен әуестенді. Оның «Сумид өзені» (1909), «Жарыс» (1916—17), «Еріген қар» (1921), «Жаңбыр маусымына дейін және кейін» (1931) атты романдарында жезөкшелер мен гейшелерді бейнеледі- Фашизм етек алған кезде (30 жылдардың соңы —1945) оның кітаптарының жариялануына тыйым салынды. 1946 жылдан бастап «Орден», «Биші» т. б. кітаптары жарияланды. Дереккөздер
Тайлер Поузи

Тайлер Гарсиа Пози(ағыл. Tyler Garcia Posey, 1991 жылы 18 қазанда туылды, АҚШ, Калифорния штаты,Санта-Моника) — америкалық актер және музыкант.«Teen Wolf» телесериялының Скотт Макколдың рөлін сомдап әсіресе танымал. Өмірбаяны Тайлер 1991 жылы 18 қазанда Санта-Моника қаласында, Калифорния штатында АҚШ-та туып өсті. Оның әкесі Джон Пози актер және жазуышы. Актердің мансабын Тайлер жастайынан бастаған, көбінесе сахнаға, музыкаға, өнерге қызыққан . Оның әкесі ұлың көп рет сахна төріне алып жүргендіктен, Тайлер осылай мансабын бастады. 8 жасынан бастап телевидия мен кинодан үнемі шығып жүрді. Актерлік шеберінен басқа, Тайлер сондай-ақ әнші, музыкалық композициялардың авторы, Санта-Карлитадағы музыкалық группаның басисты мен лидері. Жеке өмірі 9 жасынан бастап Майли Сайруспен жүре бастады, ең алғашқы сүйісі де сонымен болды, бірақ олардың қатынастары тек 2 жылға ғана жетті. 2013 жылы Тайлер Пози өзінің 11 жыл білетін қызы Шон Горликке үйлену жайлы ұсыныс жасады, алайда 2014 жылдың соңында олар айырылысты. Мансабы Кино мен телевиденияда түсіп жүргеніне 10 жыл шамасында болып қалды. Пози сондай-ақ «Lost In Kostko» группасының фронтмены , ол жақта ол ән айтып, гитарада ойнайды. Ең алғашқы рөлдерінің бірі «Maid in Manhattan» фильмінде Марисаның(рөлің ойнаған Дженифер Лопес) ұлын ойнады. Оның ең сәтті рөлдерінің бірі - «Teen Wolf» телесериялы. Оны көбінесе «Twilight» сагасының Джейкоб рөлін сомдаған Тэйлор Лотнермен салыстырып, соңында басты рөлді жеңіп алды. Оның алдында «Smallville» телесериялының эпизодында шыққан . Пози жақында «White Frog» фильмында Бубу Стюарт пен Грегг Салкинмен бірге рөл алды. Сондай-ақ «The Exes» телесериялының эпизодында жарықкөрді. Сыртқы сілтемелер
Мұхаммед Нагиб

Нагиб Мұхаммед (( шынайы атауы) 20.2.1901-29.8.1984) — Мысырдың мемлекет және әскери қайраткері. Заң білімін алды. Хартумдағы ағылшын гордон колледжін, корольдық әскери академияны және Каирдегі университетті бітірді. 1924 ж. оған тұңғыш офицер атағы берілді. 1948 жылдан генерал-майор. Араб-израиль соғысына (1948—49) қатынасты. 1952 ж. 23 шілдедегі рев. төңкерістен кейін Мысыр армиясының бас қолбасшысы, Революцияны басқару кеңесінің председателі (1952 ж. сәуірден), премьер-министр (1952 ж. 7 қыркүйектен президент (1953 ж. 18 шілдеден). Келешекте елді дамыту мәселесі жөнінде Рев. совет мүшелерімен ала ауыздық оны барлық қызмет орындарынан босатуға әкеп соқты (1954 ж. қараша). Содан бері Нагиб елдің саяси өміріне қатыспайды. Дереккөздер
Насос (шоқжұлдыз)

Насос &nbsp;— аспанның оңтүстік жағындағы шағын шоқжұлдыз. Оның ең жарық жұлдызы 4,0 визуаль жұлдыздық шамада жылтырап көрінеді. Шоқжұлдыздың ауданы 238,9 шыршы градус. Шоқжұлдызда 42 жұлдыз бар. Гидра, Компас, Желкен, Центавр шоқжұлдыздарының арасында орналасқан. Дереккөздер
Наутилус

Наутилус — басаяқты моллюскілердің бір туысы. Бақалшағы үлкен, диаметрі 30 см-ге дейін, сыртқы бақалшағы бірнеше камералы. Ақырғы үлкен камерада моллюск денесі болады. Камералар гидростатикалық қызмет атқарады. Моллюск су түбіне түсу үшін камераларын суға толтырады, ал су бетіне шығу үшін оларды азоты көп газға толтырады. Наутилустің Үнді мұхитында, Тынық мұхиттың батыс бөлігінде таралған бірнеше түрі бар. Су түбінде жылжып не су бетінде жүзіп тіршілік етеді, жемі — ұсақ краб пен балың. Тынық мұхит аралындағы кейбір халық етін жейді, бақалшағынан ыдыс, түйме жасайды. Түрлері (сол жақта), Nautilus scrobiculatus (ортасында), Nautilus pompilius (оң жақта)]] * Nautilus belauensis * †Nautilus cookanum * Nautilus macromphalus * Nautilus pompilius ** Nautilus pompilius pompilius ** Nautilus pompilius suluensis * †Nautilus praepompilius * Nautilus stenomphalus Дереккөздер
Мұхаммед эн-Нафаа

Мухаммед эн-Нафаа немес Мухаммед ан-Нафаа(, 28.08.1917 жылы туған, Тунистің оңтүстігі - 17.10.2007, Тунис) — Тунис жұмысшы және коммунистік қозғалысының қайраткері. Шаруа семьясында туған. Мамандығы — мұғалім. 2-дүние жүзілік соғыс кезінде (1939—45) Қарсыласу қозғалысына қатысты. 1943 жылдан Тунис Коммунистік партиясының (ТКП) мүшесі. 1946 жылдан ТКП ОК-нің және Саяси бюросының мүшесі. 1947 ж. ТКП-нің орталық органы «Ат-Талиа» («Авангард») газетінің редакторы. Партияның 3-съезінде (1948) ТКП ОК-нің бірінші секретары болып сайланды. Нафаа тунис халқының азаттық қозғалысы жайында бірқатар еңбек жазды. Дереккөздер
Джо Джонас

Джозеф Адам «Джо» Джонас (; 15 тамыз 1989, Каса-Гранде, Аризона, АҚШ) — америкалық әнші, актер және биші. «Jonas Brothers» тобының бұрынғы мүшесі. Өмірбаяны Каса-Гранде қаласында дүниеге келді, Аризона, АҚШ. Балалық шағы Нью-Джерсида өтті. Джоның үлкен ағасы мен екі кіші інісі бар: Кевин, Ник және Френки. Ағайындылар жастайынан музыкамен айналысты. Ник, Кевин және Джо 2007 жылы «Jonas Brothers » деген топты құрды. Көптеген танымал адамдармен бірге жұмыс істеді. 2007 жылы «Hollywood Records» компаниясымен тұрды. Сол арқылы өнерге жолдары ашылды. 2007 жылдың тамызында «Ханна Монтана» сериалының эпизодында түсті. 2008 жылы «Рок в летнем лагере» фильмінде басты рөлді сомдады. Ағайындылар «Jonas», «Jonas L.A.» фильмдерінде түсті. Қазіргі кезде, Джо Лос-Анджелес, Калифорния қаласында тұрады. 2011 жылы жеке карьерасын бастады. Фильмографиясы Дискографиясы * 2006:&nbsp;It’s About Time * 2007:&nbsp;Jonas Brothers * 2008:&nbsp;A Little Bit Longer * 2009:&nbsp;Lines, Vines and Trying Times * 2010:&nbsp;JONAS L.A. * 2011:&nbsp;Fastlife * 2012: "Fly With Me" Дереккөздер Сыртқы сілтемелер * *
Қойтас (шоқылы тау, Ерейментау ауданы)

Қойтас – Ақмола облысы Ерейментау ауданының шығысындағы ұсақ шоқылық тау. Абсолюттік биіктігі 291 м. Сілеті және Өлеңті өзендерінің аралығында жатқан тау солтүстік-шығыстан оңтүстік-батысқа қарай 17-20 км-ге созылған, ені 5 км-ге жетеді. Жер бедері Сай, өзектермен тілімденген беткейлері көлбеу келген. Батысы мен солтүстігінде көлдер жиі кездеседі. Олардың басым бөлігінде қамыс, құрақ өскен. Кейбір телімдерде батпақты сор жерлер кездеседі. Оңтүстігімен Қатпа, Ұзыншілік өзендері ағып өтеді. Таудың солтүстік беткейінде 3 және 8 м-лік жартастар мен құздар бар. Оларды жыралар мен шайылмалар тілімдеген. Геологиялық құрылымы Жер қырытысы орта девон кезеңінің тау жыныстарынан түзілген. Оның бетін қиыршықтасты-кесектасты элювийлі-делювийлі шөгінділер жапқан. Өсімдігі Нашар дамыған қызғылт қоңыр топырағында сұлыбасты-қылқан бозды дала өсімдіктері, сай мен өзектерде қараған шоқылары өскен. Дереккөздер
Көше биі 3D

Көше биі 3D (ағ. «Street Dance 3D») - 2010 жылы шыққан Ұлыбританиялық фильм. Режиссёрі - Макс Джива және Дания Пасквини. Фильм жоспарланып болған соң 3D форматында түсірілді және осы форматта Еуропада түсірілген алғашқы фильмдердің бірі. Фильм желісі Рөлдерде Ұраны * «Two worlds. One dream.» (аудармасы: «Екі әлем. Бір ақ арман») * «Уникальное 3D погружение». Музыка Саундтрек # Tinie Tempah — «Pass out» (4:31) # N-Dubz feat. Bodyrox — «We dance on» (3:06) # Lightbulb Thieves — «Work it out» (3:38) # Ironik feat. Chipmunk and Elton John — «Tiny dancer (Hold me closer)» (3:23) # N-Dubz — «Strong again» (3:15) # Pixie Lott — «Live for the moment» (2:48) # Aggro Santos and Kimberly Wyatt — «Candy» (3:01) # Cheryl Cole — «Fight for this love» (3:37) # Lethal Bizzle — «Going out tonight» (3:00) # Sugababes — «Get sexy» (3:15) # LP & JC — «The humblest start» (3:06) (Выступление Эдди) # Wiley — «Cash in my pocket» (2:59) (Выступление в торговом центре) # Madcon — «Beggin» (3:39) (Начало фильма) # LP & JC feat. Skibadee, MC Det, Chrome, Blemish — «Club battle» (4:57) # Fatboy Slim — «Champion sound» (Album version) (3:20) # Vega 4 — «Life is beautiful» (6:16) # McLean feat. Tinchy Stryder — «Broken» (3:35) # Swiss feat. Music Kidz — «One in a million» (3:47) # Mikey J — Ever even (3:14) Сондай ақ # Craig David — «One more lie (Standing in the shadows)» (Donae’o mix) (4:29) # N-Dubz — «I don’t wanna go to sleep» (3:20) # Mikey J — «KF2» (3:04) # Clement Marfo and the Frontline — «Champion» (3:36) # Wiley — «My rolex» (3:20) Қосымша * Mikey J feat. FILMharmonic Orchestra Prague — «Grand finale» (5:23) Студиясы * Производство: BBC Films, Little Gaddesden Productions, Vertigo Films * Студия дубляжа: Инис * Прокат: Парадиз (Ресей) Сілтеме * [http://www.streetdance-movie.ru Официальный российский сайт фильма] * [http://www.bbc.co.uk/filmnetwork/features/streetdance_set_visit_talent BBC Film Network: StreetDance 3D set report] * Дереккөздер
ЖІӨ (АҚТ) бойынша елдер тізімі

} Тағы қараңыз * ЖІӨ бойынша елдер тізімі ** [[Жан басына шаққандағы ЖІӨ (АҚТ) бойынша елдер тізімі ** ЖІӨ (номинал) бойынша елдер тізімі ** Жан басына шаққандағы ЖІӨ (номинал) бойынша елдер тізімі * Ұлттық байлық Дереккөздер
Кечуа тілі

Кечуа (тағыда кечва, кичуа, кичва) ( — «тау дарияларының тілі», — «адам тілі») — оңтүстік америкалық үнді халықтары кечуалардың тілі, кечуа тілдер тобына жатады. Сөйлеушілерінің саны бойынша қос Америкадағы ірі тіл. Оңтүстік Американы иеленуге дейін Чинча мемлекетінің ресми тілі болған, кейін оларды басып алған инктертердің тілі болды,Тауантинсуйу (б. з. XII−XVI ғасыр) Инктер дәуірінің жазба ескерткіштері сақталған. Қазір кечуа тілінде 12,7 миллион адам Оңтүстік Американың өзінде сөйлейді, одан басқа, кейде ол лингва-франк ретінде Амазонияда қолданылады. Эквадор мен Аргентинада, кейде тіпті Боливияда «кичуа» (Quichua, Kichwa) атауымен қолданылады. Дереккөздер
Гуарани тілі

Гуарани (ava-ñe’ẽ ‘адамдар тілі’, парагвай гуарани тілі) — үндістер тілі, тупи-гуарани тобына жатады, бірқатар Оңтүстік Америка елдерінде таралған, Парагвайдың негізге екі ресми тілінің бірі. Алғашқы грамматика және сөздігі ( — «Гуарани тілінің қазынасы») 1639 жылы иезуит Антонио Руис де Монтоямен баспаға басылды.
Аймара тілі

Аймара́ — аймара халқының тілі, олар Анд тауларын мекен етеді. Бұл бірнеше Үндіс тілдері құрамына кіреді, сөйлеушілер саны миллион адамнан асады. Бұл тілде шамамен 3,1 миллион адам сөйлейді. Аймара, испан тілімен, Боливияның ресми тілі. Сонымен қоса бұл тілде Перу, Аргентина және Чили халықтары сөйлейді. Ескілікте аймара Вари империясының тілі болған, аумағын кейін инктер басып алған. Жазуы Аймара тілі латын әліпбиін қолданады: А а, Ä ä, Ch ch, Chh chh, Ch' ch', I i, Ï ï, J j, K k, Kh kh, K' k', L l, Ll ll, M m, N n, Ñ ñ, P p, Ph ph, P' p', Q q, Qh qh, Q' q', R r, S s, T t, Th th, T' t', U u, Ü ü, W w, X x, Y y Фонологиясы Аймара тілінде үш дауысты дыбыс ( бар, олар бойлық бойынша екі дәрежеге ажыратылады. Биік дауыстылар ювеляр дауысты дыбыстардың алдында ортасына дейін төмендейді және одан кейін ( → , → ). Дауыссыз дыбыстардың болсақ, олар Аймара Ерінге арналған, альвеолярлық, таңдай, велярлы және ювелярлы болуы мүмкін. Дыбыстар төмендемейді (мысалы, мен арасында ешқандай айырмашылық жоқ), бірақ әр дауыссыз үш нысаны бар: қарапайым жұтылу (ұмтылысы жоқ) және демалумен. Аймара сияқты дірілдеу дыбыстары бар, және альвеолярлы / таңдай мұрын мен дыбыстарды жанынан, сондай-ақ екі жартылай жария арасындағы айырмашылық( және ). Екпін әдетте алдындағы буынға түсіріледі, бірақ ұзақ дауысты есебінен көшіруге болады. Тілдер отбасы Дереккөздер
Эдвард Вествик

Эдвард «Эд» Вествик (ағылш. Edward «Ed» Westwick, 1987жылы 27 маусым, Стивенэйдж, Ұлыбритания) — британдық актёр әрі сырнайшы. Алғашқы рет «Өсекші» телехикаясындағы Чак Басс рөлімен танымал болды. Осы рөлдің арқасында ол 2008 және 2009 жылдары екі рет Teen Choice Awards марапаттарына ие болды. Осымен қатар 2009 жылы Young Hollywood Awards марапатына да ие. Өмірбаяны мен мансабы Болашақ актер Питер Вествик пен психолог Кэрол отбасыларында туылды. Эдвард үш баланың ең кішісі болатын . Кезінде Вествик дербес мектептерінің бірінде оқыды, осымен қатар Barclay School мекемесінде оқыды. Кейін Эд North Hertfordshire College колледжіне түсіп, өзі ұші дебюттік «Күшпен кіру» фильмінде түсті. Бұл фильмнің режисері Энтони Мингелл болды. Эд Вествик – кәсіби актер. Бірнеше уақыт аралығында ол озінің актерлік шеберлігін лондондық театрлерінің бірінде National Youth Theatre жетілдірді . Ақырында ол «Дәрігерлер» (Холден рөлі), «Апат» (Джони Куллин рөлі), «Өмірден кейін» (Даррен рөлі) сияқты теледарлық фильмдерде түскен. Осымен қатар Эд тындармандардың арасында «Адам баласы», «Рэмбо ұлы» сияқты жұмыстары арқылы танымал . Ал «Өсекші» телехикаясындағы рөлін айта кетсек, Эдтың айтуы бойынша ол мен Чак Басстың арасында ұқсастыққа қарағанда, айырмашылықтар көбірек. «17 жасымда мен Чакқа ұқсайтынмын, бірақ менің шығу тегім мен армандарым басқа болатын және де сүйіктілерім кезеті сөйтіп ауысып отырмады. Мен - жақсы жігітпін.» - деп Вествик айтады . 2008 жылы Эд атақты «K-Swiss» бірлестігінің жаңа беті болды . 2009 жылы Эд Донни Дарко фильмінің сиквелі С.Даркода Рэнди Холттың рөлін ойнады. Осымен қатар ол Showtime телеарнасындағы «Californication» телехикаясының үшінші маусымында студент рөлін ойнады . 2011 жылының қаңтар айында Вествик Клинт Иствудтың Дж. Эдгар биографилық көрінісінде қатысқан. Дәл осы жылда ол Фелисити Джонспен бірге “Миллиардерге қалай тұрмысқа шығуға болады” атты романтикалық комедияда түскен . Вествик «Ромео және Джульетта» жаңа экрандауында да қатысқан. Бұл фильмде ол Джульеттаның ағасы Тибальтт рөлін ойнады . Жеке өмірі Эд Вествиктің жеке өмірі кейбір кездерде баспасөздердің назарын аударуда. «Өсекші» телехикаясының арқасында ол 2008 жылы Джессика Зормен танысты. Осының алдында Эд Рени Даймондпен тұрмыста болды, бірақ бұл ұзынға созылмаған. Мамырда олар Джессикамен айырылысады . Фильмография * 2000 – Апат - Джони Каллин * 2000 – Дәрігерлер - Холден Эдвардс * 2005—2008 – Өлімнен кейін - Даррен * 2006 – Адам баласы - Алекс * 2006 – Күшпен кіру - Зоран * 2007 – Рэмбо ұлы - Лоуренс Картер * 2007 – Бұзылған Калифорния -Болт (3х02) * 2007-2012 – Өсекші - Чак Басс * 2008 - 100 фут - Джой * 2009 - С. Дарко - Рэнди Холт * 2010 – Жолаушы * 2011 - Миллиардерге қалай тұрмысқа шығуға болады- Джонни * 2011 - Дж. Эдгар - Агент Смит * 2013 - Ромео және Джульетта - Тибальт * 2014 – Соңғы ұшу - Чарльз Джиллис * 2015 – Ал да қаш - Милан Дереккөздер
Хулио Сесар Чавес (кіші)

Хулио Сесар Чавес Карраско кіші (исп .Julio César Chávez Carrasco Jr. 16 ақпан 1986, Кульякан-Росалес, Синалоа, Мексика) — мексикандық кәсіпқой боксшы. Бірінші орта салмақ дәрежесінде өнер көрсетеді. Әлем чемпионы (WBC тұжырымы, 2011—2012 жыл). Хулио Сесар Чавестың ұлы. Биографиясы Хулио WBC тұжырымы бойынша жартылай жеңіл салмақтағы әлем чемпионы Хулио Сесар Чавестың ұлы. Чавес әкесінің жолын жалғау мақсатымен боксшы болуға шешім қабылдайды. Хулио Сесардың әуесқой мансабы екі айқастан ғана тұрды. Кіші Чавестың бұл екі кездесуі де Хорхе Паэс кішіге қарсы өтті. Хорхе Паэс кіші жартылай жеңіл салмақтағы бұрынғы әлем чемпионы Хорхе Паэстың ұлы болатын. Кәсіпқой мансабы 2003 жылы 17 жасында ең алғашқы кездесуін өткізді. Алғашқы бес айқасын сенімді жеңді дегенге келмейтін еді. Кейіннен 13 нокауттан тұратын ұзақ жеңістер сериясына қол жеткізді. 2005 жылы 16 желтоқсанда Хулио Карлосом Молинамен айқаста теңбе-тең нәтижені қанағат етті. Екі айдан соң қарымта айқас өткізілді. Чавес ұпай санымен жеңді. 2006 жылы 16 маусымда Хулио Аарон Дрейкты (10-1) нокаутқа түсірді. 2006 жылы 19 тамызда Чавес Джерман Уайтты (14-1) сұлатып WBC тұжырымы бойынша жасөспірімдер арасындағы әлем чемпионы атанды. 2007 жылы Чавес американдық Энтони Шулер (20-4-1) мен Рэй Санчесты (20-1) нокаутқа түсірді. Содан кейін 2008 жылы ақпанда американдық Хосе Селияны нокаутқа түсіріп екінші орта салмақтағы WBC тұжырымы бойынша Американың континенталды титулын иемденді. 2008 жылы 26 сәуірде Чавес жеңілмеген мексикандық Тобия Джузеппе Лориджены (24-0-1) 9-шы раундта сұлатып түсірді.
Сирша Ронан

Сирша Уна Ронан (ағылш.Saoirse Una Ronan; 1994 жылы 12 сәуір, Нью – Йорк, АҚШ) – ирлындық акртиса. Өмірбаяны Сирша Ронан актер Пол мен Моника Ронындардың отбасында, Нью – Йоркте туылды. Оының екінші есімі – Уна – әкесі жағынан апасысына арналып қойылған. Мектепке барудың алдында әкесімен бірге “Ыблыс меншігі”, “Вероникаға аңшылық” сияқты фильмдерде түскен. Үлкен кинодағы сынапқа шығу рөлу, Джо Райттың “ Өтелу ” (2007) драмасында болған, ол болашақ жазушы, жас өспірім қыздың ойнады. Осының арқасында Сирша “Оскар” сыйлық ақысында әң үздік екінші жоспар актрисасы ретінде номинацияланды, осымен қатар оның “Алтын Глобус”, BAFTA сияқты марапаттары бар. Осы сәтте ол “Мен ешқашан сенікі болмаймын” (2007) және “Эмбер қаласы : Қашу ” фильмдеріндегі рөлдердерге ие болды . 2009 жылы Ронан , Питер Джексонның “Аяулы сүйектер” жұмысындағы басты рөлге ие болды. Бұл Жазушы Элис Сиболдтың аттас романаның экрандауы болып табылады. Фильмнің кейіпкері, 14 жасар жас келіншек Сюзи Сэлмон, жаман адамның құрбаны болды. Демі таісылғаннан кейін, Сюзи туған туысқандарының тағдырын о дүниеден бақылап отыруда. 2011 жылы Сирша Ронан Джо Райттың “Ханна : шұбасыз қару ” жауынгерлік фильмінде басты рөлге ие болды. 2013 жылы ол Стефани Майердің “Қонақ ” атты романының аттас экрандауында басты рөлде түседі. Дәл осы жылы Сирша Кевин Макдональдтың “Мен енді қалай сүйемін ” фильмінде басты рөлдердің бірін ойнауда. Осыдан кейін ол көптеген рөлдерге ие болып, фильмдерде түседі. Фильмографиясы * 2003—2004 –Клиника - Рианнон Джерайти * 2005 - Дәлел - Орла Боланд * 2007 – Джоннатан Тумидің жаңа жылдық ғажабы - Селия Хардвик * 2007 –Өтелу - Брайони Таллис * 2007 – Мен ешқашан сенікі болмаймын - Иззи * 2007 – Асқынған нөмір - Бенджи МакГарви * 2008 – Эмбер қаласы : Қашу - Лина Мэйфлит * 2009 – Аяулы сүйектер - Сюзи Сэлмон * 2010 – Лилипуттар мемлектінен келген Ариэтти - Арриэтти * 2010 – Үйге жол - Ирена * 2011 - Ханна : шұбасыз қару - Ханна * 2011 - Виолет пен Дейзи - Дейзи * 2012 – Византия - Элеанор Уэбб * 2013 –Қонақ - Мелани Страйдер * 2013 – Мен енді қалай сүйемін - Дейзи * 2013 - Джастин мен сері айбыны - Талия * 2014 – Қонақ үй «Гранд Будапешт» - Агата * 2014 – Маппеттер 2 - камео * 2014 –Құбыжықты қалай ұстайды - Рэт * 2015 - Стокгольм, Пенсильвания - Лея * 2015 - Бруклин - Эллис Лэйси * Мария, Шотландия сұлтаны - Мари Дереккөздер
Кевин Джонас

Пол Кевин Джонас II (; 5 қараша 1987, Каса-Гранде, Аризона, АҚШ) — америкалық әнші және актер. «Jonas Brothers» тобының бұрынғы мүшесі. Өмірбаяны Пол Кевин Джонас II – Джонас ағайындыларының ең үлкені. АҚШ-тағы Нью-Джерси қаласында дүниеге келді. Джо мен Кевин, кішкентай бауырлары Ник арқылы танымал болды. 2005 жылы Никтың өлең айтқанын «Columbia Records» компаниясы естіп, танымал қылды. 2007 жылдың мамыр айында Кевин, Даниэль Делиспен танысты. 2009 жылы жұп аттасқаны туралы айтты. 2013 жылдың шілде айында Даниэльдің екіқабат екенін Кевин әлеуметтік желіде жариялады. 2014 жылдың 2 ақпанында Кевин мен Дани ата-ана атанды. Баласының атын – Элина Роул Джонас деп қойды. Баланың екінші атын Даниэльдің қайтыс болған әжесінің атын қойды. Мансабы 2005 жылы «Jonas Brothers » тобы жарыққа шықты. Жасөспірім қыздардың жүрегін жаулап алды. 2008 жылы ағайындыларды «Рок в летнем лагере» фильміне шақырды. 2010 жылы бұл фильмнің екінші бөліміне түсті. Фильмографиясы * 2006 — Ханна Монтана – өзін ойнайды * 2008 — Camp Rock — Джейсон. * 2009 — Jonas Brothers: The 3D Concert Experience * 2009 — J.O.N.A.S – өзін ойнайды. * 2010 — Jonas L.A. – өзін ойнайды. * 2010 — Camp Rock 2 — Джейсон. * 2012 — Married To Jonas – өзін ойнайды. Дискографиясы * «It’s About Time» — 2006 * «The Jonas Brothers» —2007 * «A Little Bit Longer» —2008 * «Lines, Vines and Trying times» — 2009 * «Jonas L.A.» — 2010 * «Jonas Brothers The 3d concert experience» — 2009 Дереккөздер Сыртқы сілтемелер * *